Begeleiding verg groot beheer en dit is alleenlik moontlik as jy ’n deurwinterde kunstenaar is met ’n ongewone insig in die psige van ’n sanger. Begeleiers van sy kaliber kan sangers na nuwe horisonne neem.
Sy vermoë om deur die klavier te kommunikeer wanneer dit sy beurt is en dan weer terug te val in die rol van begeleier het my baie beïndruk.
Dit is duidelik hy het sy aandeel aan die program net so goed verstaan soos die sangers, wat verseker het dat selfs die kleinste nuanses van die musiek nie verlore gaan nie. ’n Aand om vir baie lank te onthou. Welgedaan!
Hoewel die kunstenaars vanselfsprekend vir ’n rede besluit het om die klavier oop te maak, het die begeleiding by geleentheid geneig om die sangers te verswelg, veral waar die laer tessitura volume van liriese stemme inperk.
Waarom is sy musiek vandag onbekend? Omdat hy in die verkeerde rigting gevlug het. Londen of New York sou ’n belowender toevlugsoord gewees het as die musiekkultureel-afgesonderdheid van Edinburg.